Държавен вестник, бр. 98, 2017 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  98
8. организира подготовката и следи за изпъл­
нението на работната програма на министъра 
и обобщава предложенията на членовете на 
кабинета за допълнение на програмата;
9. съгласува с директора на дирекция „Връз­
ки с обществеността и протокол“ медийните 
изяви на членовете на политическия кабинет.
Чл. 8. Парламентарният секретар:
1. организира връзките на министъра 
с парламентарните групи и комисиите на 
Народното събрание и при необходимост го 
представлява пред тях;
2. осигурява свързаните с работата на 
министерството материали от дейността на 
Народното събрание и неговите комисии;
3. участва в разработването на проекта на 
законодателна програма на министерството 
и контролира нейното изпълнение;
4. информира министъра за предложените 
промени във внесените проекти на закони, 
които са в сферата на неговите правомощия;
5. информира за дебатите, повдигнатите 
въпроси и приетите решения от парламен­
тарните комисии, свързани с работата на 
министерството;
6. предоставя информация относно приети­
те закони и решения на Народното събрание и 
я предоставя за анализ и оценка на началника 
на политическия кабинет;
7. координира и участва в изработването 
на отговори на актуални въпроси и питания 
от народни представители;
8. поддържа актуална информация за със­
тоянието на законопроектите от внасянето 
им за разглеждане в Министерския съвет 
до обнародването им в „Държавен вестник“;
9. координира дейността си с парламен­
тарния секретар на Министерския съвет и 
с парламентарните секретари на другите 
министерства.
Чл. 9. Директорът на дирекция „Връзки с 
обществеността и протокол“:
1. планира дългосрочната медийна поли­
тика на министъра;
2. организира проучвания на общественото 
мнение с цел планиране на адекватна медийна 
политика по дадена проблематика;
3. координира връзките с медиите с цел 
редовно осигуряване на информация за дей­
ността на министерството в публичното 
пространство;
4. координира съгласувано с началника на 
кабинета медийното отразяване на дейността 
на министъра, на заместник-министрите и на 
служителите в министерството;
5. организира и участва в срещите и посе­
щенията на министъра и на заместник-мини­
стрите в страната и в чужбина и отразяването 
им от медиите;
6. при необходимост участва в подготов­
ката на отговорите на министъра по повод 
парламентарния контрол;
7. организира и контролира постъпването 
на информация на страницата на министер­
ството в интернет.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА МИНИСТЕРСТВОТО
Раздел I
Общи положения
Чл. 10. (1) Министерството е структурирано 
в една главна дирекция, 9 дирекции, инспек­
торат, звено за вътрешен одит, служител по 
сигурността на информацията и финансов 
контрольор.
(2) Общата численост на персонала в орга­
низационните структури и административните 
звена на министерството е 147 щатни бройки.
(3) Числеността на отделните организаци­
онни структури и административни звена е 
посочена в приложението.
Чл. 11. (1) Министърът утвърждава струк­
турата на административните звена и щат­
ните разписания по предложение на главния 
секретар.
(2) Министърът назначава държавните 
служители и сключва договори с другите 
служители в министерството.
(3) Министърът може да възложи своите 
правомощия или отделни свои правомощия 
по служебното правоотношение с лицата от 
администрацията на главния секретар.
Раздел II
Главен секретар
Чл. 12. Главният секретар осъществява 
административното ръководство на общата 
и специализираната администрация на ми­
нистерството, като:
1. осигурява организационната връзка 
между политическия кабинет и администра­
тивните звена в министерството;
2. организира разпределението на зада­
чите между административните звена в ми­
нистерството с цел създаване на условия за 
нормална и ефективна работа на служителите 
в министерството;
3. осъществява общ контрол за изпълне­
нието на възложените задачи;
4. контролира и отговаря за работата с 
документите и тяхното съхраняване;
5. ръководи, координира и контролира под­
готовката на становища на министъра по ма­
териали за заседания на Министерския съвет; 
6. координира и контролира дейностите, 
свързани с управлението на собствеността, 
осъществяване на бюджетния процес и финан­
сирането на министерството и на второстепен­
ните разпоредители с бюджет към министъра;
7. изпълнява и други функции и задължения, 
възложени с нормативен акт или със заповед 
на министъра.